Document ID: 32006R1830

KOMMISSIONENS FORORDNING (EF) Nr. 1830/2006
af 13. december 2006
om ændring af forordning (EF) nr. 2092/2004 om fastsættelse af gennemførelsesbestemmelser for et importtoldkontingent for tørret udbenet oksekød med oprindelse i Schweiz
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød (1), særlig artikel 32, stk. 1, første afsnit, og
ud fra følgende betragtninger:
(1)
Kommissionens forordning (EF) nr. 2092/2004 (2) åbner i perioder fra den 1. januar til den 31. december et flerårigt toldfrit toldkontingent for import af 1 200 t tørret udbenet oksekød henhørende under KN-kode ex 0210 20 90 med oprindelse i Schweiz.
(2)
Kommissionens forordning (EF) nr. 1301/2006 af 31. august 2006 om fælles regler for administration af toldkontingenter for import af landbrugsprodukter på grundlag af en importlicensordning (3) gælder for importlicenser i importtoldkontingentperioder, der begynder den 1. januar 2007. Forordning (EF) nr. 1301/2006 fastlægger navnlig gennemførelsesbestemmelser for ansøgninger om importlicenser, ansøgernes status og udstedelse af importlicenser. Det fastsættes i denne forordning, at der åbnes importtoldkontingenter for en periode på 12 på hinanden følgende måneder, og licensernes gyldighedsperiode begrænses til den sidste dag i importtoldkontingentperioden. Bestemmelserne i forordning (EF) nr. 1301/2006 bør finde anvendelse på importlicenser udstedt i henhold til forordning (EF) nr. 2092/2004 med forbehold af yderligere betingelser eller undtagelser, som er fastsat i denne forordning. Eftersom det i forordning (EF) nr. 2092/2004 fastsættes, at den pågældende kvote forvaltes på grundlag af ægthedscertifikater udstedt af de schweiziske myndigheder og importlicenser, er det i givet fald nødvendigt at tilpasse bestemmelserne i forordning (EF) nr. 2092/2004 til kapitel I og III i forordning (EF) nr. 1301/2006.
(3)
Forordning (EF) nr. 2092/2004 bør derfor ændres i overensstemmelse hermed.
(4)
Foranstaltningerne i denne forordning er i overensstemmelse med udtalelse fra Forvaltningskomitéen for Oksekød -
UDSTEDT FØLGENDE FORORDNING:
Artikel 1
I forordning (EF) nr. 2092/2004 foretages følgende ændringer:
1)
Artikel 1, stk. 1, første afsnit, affattes således:
»Der åbnes et årligt toldfrit fællesskabstoldkontingent for import af tørret udbenet oksekød henhørende under KN-kode ex 0210 20 90 med oprindelse i Schweiz med en årlig mængde på 1 200 t i perioder fra den 1. januar til den 31. december (i det følgende benævnt »kontingentet«).«
2)
Artikel 2, stk. 2, andet afsnit, udgår.
3)
Artikel 5 affattes således:
»Artikel 5
Ægthedscertifikaterne og importlicenserne er gyldige i tre måneder fra udstedelsesdagen.«
4)
Artikel 6 affattes således:
»Artikel 6
Forordning (EF) nr. 1291/2000 og (EF) nr. 1445/95 samt kapitel I og kapitel III i forordning (EF) nr. 1301/2006 gælder, medmindre andet er fastsat i nærværende forordning«.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 13. december 2006.

Labels: 3
17
18